ปัจจุบันอายุ20 รับประทานยาคุมกำเนิดแบบ21ของ marvelon ได้ประมาณ4เดือน วันนี้ไปตรวจเลือดค่ะแล้วค่า LDL ขึ้นไปสูงถึง242 อยากทราบว่ายาคุมกำเนิดมีผลมั้ยคะ แล้วควรรับประทานยาคุมต่อมั้ย ที่บ้านมีความเสี่ยงเรื่องโรคหัวใจด้วยค่ะ {ปกติเป็นคนกินของทอด อาหารติดมัน หรือขนมกรุบกรอบน้อยมากค่ะ}
สวัสดีค่ะยาคุมกำเนิดแบบแผงรายเดือนเป็นหนึ่งในวิธีการคุมกำเนิดด้วยการรับประทานยาเม็ดซึ่งบรรจุฮอร์โมนเพศหญิงไว้ ออกฤทธิ์ต่อการทำงานของอวัยวะสืบพันธุ์ของเพศหญิง ทั้งปากมดลูก ผนังมดลูก และรังไข่ ผู้หญิงที่รับประทานยาเม็ดคุมกำเนิดอย่างถูกวิธีจะสามารถป้องกันการตั้งครรภ์ได้โดยถ้าเป็นยาคุมกำเนิดแบบฮอร์โมนรวมนั้น มีข้อที่ควรระวังการใช้ในผู้หญิงอายุ 35 ปีขึ้นไปที่สูบบุหรี่ และผู้ที่กำลังรับยาหรือการรักษาอื่นอยู่ ควรปรึกษาแพทย์ก่อนการใช้ยากรณีมีระดับไขมันในเลือดสูง หากไม่ได้สูงมากเกินไป และไม่มีปัจจัยเสี่ยงอื่นๆ ต่อการเป็นโรคหลอดเลือดหัวใจและสมอง เช่น อ้วน สูบบุหรี่ ความดันโลหิตสูง เบาหวาน ประวัติการเป็นโรคหลอดเลือดหัวใจของคนในครอบครัว เป็นต้น ก็สามารถทานยาคุมกำเนิดได้ แต่หากมีระดับไขมันในเลือดสูงมาก เช่น มีระดับคลอเลสเตอรอล มากกว่า 300 mg/dl ขึ้นไปหรือมีปัจจัยเสี่ยงอื่นๆ ต่อการเป็นโรคหลอดเลือดหัวใจและสมองร่วมด้วย ก็ควรรักษาให้ระดับไขมันในเลือดอยู่ในเกณฑ์ปกติก่อนหรือปรึกษาแพทย์ก่อนเริ่มทานยาคุมกำเนิดค่ะ